Stesen Kajang

**Stesen Kereta Api Kajang** merupakan stesen keretapi dan Transit Aliran Massa (MRT) yang terletak di Kajang, Selangor. Stesen ini merupakan stesen pertukaran, dimana satu bahagian menyediakan perkhidmatan KTM Komuter Laluan Seremban dan KTM ETS, dan satu bahagian lagi Laluan MRT Kajang. Walau bagaimanapun, penumpang yang ingin menukar laluan perlu memperbaharui tiket kerana sistem tiket digunakan adalah berbeza untuk setiap laluan. 

Stesen bersepadu dibuka pada 17 Julai 2017 seiring dengan pembukaan fasa kedua Laluan Kajang. Stesen ini merupakan terminus dan stesen akhir Laluan Kajang.

## Sejarah
### KTM
Stesen keretapi Kajang dibuka pada 14 Ogos 1897 apabila sebahagian laluan kereta api utama, KTM Laluan Pantai Barat diantara Sungei Besi dan Kajang dibuka.

Pada dekad 1990-an, stesen ini menjalani pengubahsuaian yang menjadikan stesen ini sebahagian daripada perkhidmatan KTM Komuter bermula November 1995. Laluan ETS mula berkhidmat di stesen ini pada tahun 2008 selepas perasmian laluan ETS Seremban-KL-Ipoh. Walau bagaimanapun, perkhidmatan ETS ditamatkan di stesen ini beberapa tahun sebelum dikembalikan semula pada tahun 2015.

### Projek MRT Lembah Klang
Apabila pembinaan projek MRT Lembah Klang bermula pada tahun 2010, stesen MRT telah direka menjadi stesen pertukaran antara sistem laluan MRT dan sistem KTM Komuter. Stesen baharu ini telah dibina bersebelahan stesen KTM sedia ada. Bahagian MRT dan ruang legar bersama stesen, yang sebahagiannya berada diatas landasan KTM, telah dibina ketika stesen KTM beroperasi seperti biasa sepanjang waktu pembinaan. Stesen bersepadu ini dibuka sebahagian daripada pembukaan fasa kedua Laluan MRT Sungai Buloh-Kajang pada 17 Julai 2017. Apabila stesen bersepadu ini selesai dibina dan dibuka, struktur lama stesen KTM dirobohkan, Kaunter tiket KTM dan pejabat lain telah dipindahkan ke ruang legar bagunan baharu tersebut.

## Ciri-ciri stesen
### Lokasi
Stesen Kajang terletak kira-kira 1km selatan dari pekan Kajang, Selangor. Di sebelah timur stesen adalah Jalan Bukit manakala di sebelah barat stesen adalah Jalan Reko. Terletak berhampiran stesen ini adalah Taman Sri Reko, Taman Hijau, Taman Bukit, Taman Kajang Jaya, Taman Mahkota, Taman Jelita, SMK Jalan Bukit, Kuil Sri Subramaniya Swami dan Masjid India Kajang.

### Pelan stesen

Stesen ini adalah stesen bertingkat dengan tiga tingkat: aras platform MRT, aras legar, dan aras tanah (platform KTM terletak di aras ini). Stesen ini mempunyai satu platform tengah di atas aras legar MRT untuk perkhidmatan Laluan Sungai Buloh-Kajang; satu platform tengah dan satu platform sisi di bawah aras legar umum untuk perkhidmatan Keretapi Tanah Melayu. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda. Selain itu, terdapat sebuah bangunan parkir kereta bertingkat (MSPR) yang menempatkan 1,180 petak parkir kereta dan 252 petak parkir motosikal.

Bagi penumpang yang ingin menukar laluan di stesen ini perlu membeli tiket baharu di stesen ini. Hal ini demikian kerana KTM dan MRT menggunakan sistem tiket yang berlainan kerana dioperasikan oleh dua syarikat berbeza.

### Perkhidmatan Bas
Laluan bas Rapid KL Korridor Cheras 450, T451, T461, T462, T463 dan T464 berkhidmat di stesen ini.

### Pintu stesen
Terdapat dua pintu masuk dan keluar stesen di Stesen MRT Kajang. Masing-masing terletak di lokasi yang berbeza dan kedua-dua pintu masuk dan keluar berada di kedua-dua sisi trek stesen KTM, dengan lif, eskalator dan tangga yang menuju ke jalan umum untuk stesen KTM dan MRT. Perkhidmatan bas pengantara hanya beroperasi di Pintu A bertempatkan di Jalan Reko. Kedudukan Pintu A stesen terletak di barat stesen berdekatan dengan Kuil Sri Subramaniya Swami dan Taman Hijau manakala kedudukan Pintu B stesen terletak di timur stesen berdekatan dengan Sekolah Kebangsaan Jalan Bukit Satu, Sekolah Kebangsaan (2) Jalan Bukit dan bangunan parkir bertingkat.

## Galeri
### Am

File:SBK Line Kajang Station Common Concourse 2.jpg|Laman utama stesen Kajang.


### Stesen MRT

File:KajangMRTEscalator1.jpg|Tangga gerak menuju ke platform stesen.
File:Kajang MRT station platform 1.jpg|alt=Platform stesen MRT Kajang.
File:Kajang MRT station platform.jpg|Permandangan Kajang dari platform stesen.
Kajang MRT station Overall View.jpg|alt=Trren menghampiri platform stesen MRT Kajang.
Kajang MRT station terminal signboard.jpg|Papan tanda elektronik di stesen MRT Kajang menunjukkan bahawa ini ialah stesen terminal.
File:Kajang MRT station under construction.jpg|Pandangan pintu masuk stesen MRT Kajang ketika pembinaan.

File:SBK_Line_Kajang_Station_Common_Concourse_4.jpg|link=https://en.wikipedia.org/wiki/File:SBK_Line_Kajang_Station_Common_Concourse_4.jpg|Ruang legar stesen MRT Kajang.
File:Kajang_MRT_station_platform_1.jpg|link=https://en.wikipedia.org/wiki/File:Kajang_MRT_station_platform_1.jpg|Platform stesen MRT Kajang.
File:Kajang_MRT_station_platform.jpg|link=https://en.wikipedia.org/wiki/File:Kajang_MRT_station_platform.jpg|Permandangan Kajang dari platform stesen MRT Kajang.
File:Kajang_MRT_station_Overall_View.jpg|link=https://en.wikipedia.org/wiki/File:Kajang_MRT_station_Overall_View.jpg|Pandangan dari tren menghampiri platform stesen MRT Kajang.
File:Kajang_MRT_station_terminal_signboard.jpg|link=https://en.wikipedia.org/wiki/File:Kajang_MRT_station_terminal_signboard.jpg|Papan tanda elektronik di stesen MRT Kajang menunjukkan bahawa ini ialah stesen terminal.
File:Kajang_MRT_station_under_construction.jpg|link=https://en.wikipedia.org/wiki/File:Kajang_MRT_station_under_construction.jpg|Pandangan pintu masuk stesen MRT Kajang ketika pembinaan.
File:Construction_Work_of_New_Kajang_MRT_Station.jpg|link=https://en.wikipedia.org/wiki/File:Construction_Work_of_New_Kajang_MRT_Station.jpg|Pembinaan setakat Julai 2014
File:Construction_Work_of_New_Kajang_MRT_Station_2.jpg|link=https://en.wikipedia.org/wiki/File:Construction_Work_of_New_Kajang_MRT_Station_2.jpg|Pembinaan setakat Julai 2014
File:Kajang_Station_2.jpg|link=https://en.wikipedia.org/wiki/File:Kajang_Station_2.jpg|Julai 2015


### KTM

File:SBK_Line_Kajang_Station_Common_Concourse_3.jpg|link=https://en.wikipedia.org/wiki/File:SBK_Line_Kajang_Station_Common_Concourse_3.jpg|Pusat perkhidmatan pelanggan di ruang legar stesen KTM Kajang.
File:Kajang_railway_station,_Kajang.jpg|link=https://en.wikipedia.org/wiki/File:Kajang_railway_station,_Kajang.jpg|Stesen Kajang sebelum pembinaan MRT Laluan Kajang.
File:Kajang_Railway_Station_New_Overhead_Pedestrian_Bridge.jpg|link=https://en.wikipedia.org/wiki/File:Kajang_Railway_Station_New_Overhead_Pedestrian_Bridge.jpg|Jejantas baharu stesen Kajang
File:Kajang_Station_1.jpg|link=https://en.wikipedia.org/wiki/File:Kajang_Station_1.jpg|Tren KTM Komuter menghampiri platform stesen, ketika pembinaan stesen MRT Kajang masih berjalan.
File:Kajang_Station_2.jpg|link=https://en.wikipedia.org/wiki/File:Kajang_Station_2.jpg|Stesen KTM Kajang ketika pembinaan stesen MRT Kajang masih berjalan.
File:ETS_91_Kajang.jpg|link=https://en.wikipedia.org/wiki/File:ETS_91_Kajang.jpg|KTM ETS Class 93 menghampiri Stesen KTM Kajang dari arah selatan.


## Lihat Juga

* Senarai stesen rangkaian transit awam Lembah Klang

## Rujukan

### Petikan

### Bibilografi
*